สำรวจความชอบ รวบรวมทักษะ รู้เท่าทันสภาพการณ์ มองลึกถึงอนาคต
ก็อย่างที่เขาพูดกัน ว่าอาชีพที่ใช่ ก็คืออาชีพในฝันของคุณ ลองถามตัวเองว่าถ้าไม่ติดปัญหาเรื่องเงิน คุณอยากทำงานอะไรให้มีความสุข สมมติว่าคุณมีเงินเป็นร้อยล้านพันล้าน จะทำอะไรตามใจก็ได้ คุณจะเลือกทำอะไร? คำตอบนั้นอาจไม่ใช่อาชีพที่ดีที่สุดหรือเหมาะสมที่สุดสำหรับคุณ แต่อย่างน้อยก็พอจะเป็นแนวทางให้คุณได้แน่นอน   ถ้าคุณฝันอยากเป็นนักดนตรีชื่อดัง อาจเบนเข็มไปทาง sound engineer ควบคุมการอัดเสียง หรือเป็นนักแต่งเพลงก็น่าสนใจ อาชีพที่ว่าจะเป็นไปได้กว่าในแง่ของความเป็นจริง แถมรายได้ดีซะด้วย ถ้าคุณฝันอยากเป็นดารา อาจลองพิจารณาทำงานเบื้องหลังดู ตอนเรียนก็เข้าคณะนิเทศศาสตร์ หรือไต่เต้ามาจากนักข่าวท้องถิ่น หรือเป็นเด็กฝึกงานในสตูดิโอ ถ้าคุณฝันอยากท่องเที่ยวรอบโลก ทำไมไม่ลองสมัครเป็นแอร์/สจ๊วต นี่แหละอาชีพที่เลี้ยงปากท้องได้แถมพาคุณลัดฟ้าไปทั่วโลก อะไรที่ชอบทำหรือว่างเมื่อไหร่เป็นต้องทำ อาจต่อยอดไปเป็นอาชีพก็ได้ เดี๋ยวนี้งานอดิเรกหลายอย่างก็เป็นที่ต้องการในสายอาชีพต่างๆ เพราะงั้นลองสำรวจดูว่าคุณชอบเล่นชอบทำอะไรเป็นพิเศษ บางทีอาจเจออาชีพที่ใช่ไม่รู้ตัว   เช่น คุณชอบเล่นวีดีโอเกม ก็อาจต่อยอดไปเป็นนักออกแบบเกม โปรแกรมเมอร์ หรือ QA specialist (เจ้าหน้าที่ควบคุมคุณภาพ) ซะเลย ถ้าคุณรักศิลปะ ชอบวาดรูป ก็เป็นกราฟฟิกดีไซเนอร์ได้ ถ้าคุณชอบเล่นกีฬา โดยเฉพาะคนเล่นเก่งๆ สามารถสอนหรือสอบเป็นโค้ชได้ด้วย วิชาต่างๆ ที่เราร่ำเรียนกันมาก็เพื่อใช้หางานนี่นา แต่วิชาบังคับพวกนี้มักต้องต่อยอดไปถึงระดับปริญญาตรีหรือโทก่อนถึงจะมากพอสำหรับการทำงาน ยังไงลองนึกย้อนดูว่าสมัยเรียนชอบวิชาอะไรที่สุด แล้วหาความรู้เพิ่มเติมเพื่อใช้สมัครงานต่อไป   เช่น ถ้าชอบเรียนเคมี ก็อาจไปทางนักเทคนิคการแพทย์ (หมอแล็บ) หรือเภสัชกร ถ้าชอบภาษาอังกฤษ หรือภาษาไทย ก็ต้องไปสายนักเขียน นักแปล copywriter หรือบรรณาธิการ แต่ถ้าชอบเลข นักบัญชีหรือนักคณิตศาสตร์ประกันภัยน่าจะเป็นอาชีพที่ใช่สำหรับคุณ พูดง่ายๆ คือวิชาไหนได้เกรดดีที่สุดนั่นเอง ถึงจะไม่ใช่วิชาที่ชอบ แต่อาชีพที่คุณทำได้ดี มีทักษะ น่าจะไปได้ไกลและชีวิตมั่นคงกว่า  ลองย้อนกลับไปดูตัวอย่างข้างบนน่าจะพอได้ไอเดีย ถ้าคุณเชี่ยวชาญด้านใดเป็นพิเศษ เช่น ซ่อมแซมหรือสร้างสรรค์สิ่งต่างๆ นั่นอาจเป็นทางสว่างของคุณ คุณไม่จำเป็นต้องจบสูงแต่อย่างใด เพราะทักษะสายอาชีพมักเป็นที่ต้องการเสมอ   เช่น ช่างไม้ ช่างยนต์ ช่างก่อสร้าง และช่างไฟ พวกนี้เป็นอาชีพที่ต้องอาศัยทักษะและความเชี่ยวชาญ แถมงาน (และเงิน) เข้าเรื่อยๆ ไม่มีตกงานแน่นอน ทักษะอื่นๆ เช่น การทำอาหาร ก็เป็นทักษะที่ไม่ทำคุณตกอับแน่นอน ถ้าคุณเก่งด้านติดต่อสื่อสารและช่วยเหลือผู้อื่น ก็ไม่ตกงานเหมือนกัน เพราะนั่นเป็นทักษะสำคัญของนักสังคมสงเคราะห์ รวมถึงคนในสายธุรกิจและการตลาดด้วย  ถ้าคุณเป็นพวกชอบดูแลเอาใจใส่คนอื่น อาชีพที่เหมาะกับคุณก็คือพยาบาล เจ้าหน้าที่ธุรการ และผู้จัดการสำนักงาน เป็นต้น บางทีเราก็บอกไม่ได้ว่าเราเก่งเรื่องไหน ถ้าหาจุดเด่นหรือเรื่องที่ถนัดของตัวเองไม่เจอ ให้ลองถามพ่อแม่ผู้ปกครอง ญาติๆ เพื่อนฝูง หรือครูอาจารย์ดู เผื่อจะได้คำแนะนำเพิ่มเติม ดีไม่ดีจะแปลกใจน่าดู! เพื่อนและครอบครัวสามารถช่วยให้คุณมีเครือข่ายและได้ใกล้ชิดกับคนที่อยู่ในแขนงที่คุณเลือก คุณยังสามารถเข้าร่วมใน MeetUp เพื่อเจอกับคนอื่นที่มีส่วนเกี่ยวข้องกับงานที่คุณต้องการ ก่อนจะรู้ว่าต้องทำอะไรต่อไปดี อาจต้องหาให้เจอก่อนว่าตัวเองเป็นใครกันแน่ ถ้าอยากได้งานที่ทำแล้วมีความสุข ก็ต้องรู้ว่าคุณต้องการอะไร และอะไรคือความสุขของคุณ สำหรับบางคนถือเป็นเรื่องใหญ่ที่ต้องขอเวลานอกเลยทีเดียว ถึงจะบอกได้ว่าอะไรคือสิ่งสำคัญในชีวิตตัวเอง  อย่ากลัวที่จะหยุดทำอะไรเดิมๆ แล้วเริ่มใหม่ เพราะเป็นเรื่องสำคัญกว่าที่คุณควรหาเส้นทางชีวิตเจอโดยเร็วที่สุด ดีกว่าทนทำงานเดิมๆ ไปนานๆ จนเกลียดชีวิตตัวเอง แต่ก็คิดว่ามาไกลเกินย้อนกลับ บางทีที่เปลี่ยนเส้นทางชีวิตไม่ได้ก็เพราะไม่ค่อยจะมีเงินนี่แหละ ซ้ำร้ายบางอาชีพยังต้องเรียนเพิ่มเติมแพงๆ แต่อย่าปล่อยให้ความจนมาขัดขวางความเจริญของคุณ   เดี๋ยวนี้มีทุนการศึกษา รวมถึงกองทุนหรือโครงการให้กู้ยืมเพื่อการศึกษา และหลักสูตรฝึกอบรมต่างๆ ให้เลือกมากมาย ต้องรู้ก่อนว่าวุฒิการศึกษาของคุณเพียงพอไหม ถ้าเลือกอาชีพที่ว่าต้องเรียนอะไรเพิ่มเติมบ้าง ถ้าคุณมีปัญหาเรื่องทุนการศึกษา อาจต้องพิจารณาจากวุฒิหรือทักษะที่มีก่อน เช่น ตอนนี้คุณจบม.6 หรือปริญญาตรี แล้วต้องการหางานด่วน ก็ต้องเลือกจากตำแหน่งที่เหมาะสมกับวุฒิการศึกษาของคุณ   แต่ถ้าตำแหน่งงานนั้นๆ ไม่ถูกใจ ให้ลองปรึกษาบริษัทจัดหางานหรือหาข้อมูลว่ามีตัวเลือกอื่นเพิ่มเติมไหม ถ้ามีโอกาสและทุนทรัพย์พอจะกลับไปศึกษาหาความรู้หรือทักษะเพิ่มเติมได้ ก็น่าสนใจ ไม่ใช่ทุกคนที่สอบได้เกรดดีๆ หรือบางทีก็มีอาชีพที่เน้นทักษะมากกว่าการศึกษาภาคบังคับ ให้ศึกษาว่าสายงานของคุณต้องมีความรู้อะไรเพิ่มเติมถึงจะไปได้ไกล แล้วฝึกฝนไปตามนั้น  ถ้าไม่สนใจการเรียนสายสามัญ หรือสายงานเน้นทักษะมากกว่าความรู้ในตำรา ก็ให้ลงเรียนสายอาชีพแทน ถ้ายังสับสน ไม่แน่ใจ ให้อ่านรายละเอียดเพิ่มเติมในเว็บนี้ หรือเว็บนี้ ไม่ก็ปรึกษาครูแนะแนวหรือผู้ใหญ่ที่ไว้ใจ งานไหนสมัครง่าย มีโอกาสมากกว่า ก็คว้าเลย หรือก็คืออาชีพที่คุณมีทักษะพร้อมมูลแถมมี “เส้นสาย” หรือ “โอกาส” มากกว่าอาชีพอื่นๆ   ตัวอย่างเช่น สมัครทำงานในบริษัทเดียวกับพ่อ/แม่ รับช่วงกิจการของครอบครัวต่อ หรือทำงานกับเพื่อน แต่ถ้าไม่ค่อยจะมีโอกาสเหมือนใครเขา คงต้องเลือกอาชีพที่มีแนวโน้มว่าเขาจะรับคุณเข้าทำงานมากที่สุด หนึ่งในปัจจัยสำคัญในการเลือกงาน ก็คืองานนั้นจะทำให้คุณมีเงินพอกินพอใช้ (หรือมากกว่านั้น) ในแต่ละเดือนหรือเปล่า พูดง่ายๆ คือเลือกอาชีพนี้แล้วเลี้ยงดูตัวเองและครอบครัวได้ตลอดรอดฝั่งหรือเปล่านั่นเอง   ทำการบ้านหาดูว่าค่าใช้จ่ายที่จำเป็นต้องอยู่ที่เท่าไหร่ อย่าลืมนับเงินค่าประกันสุขภาพและเงินออมหลังเกษียณไว้ด้วย คุณอาจต้องขอคำปรึกษาจากผู้ให้คำปรึกษาด้านการเงินก่อนทำการตัดสินใจ ไม่ต้องถึงขนาดสมัครกะรวย หรือเงินเดือนสูงในสายตาคนอื่น แค่ให้เพียงพอกับชีวิตประจำวัน รวมถึงตรงตามความคาดหวังของคุณก็พอ ไม่ใช่ว่าทำไม่กี่เดือนก็ต้องหางานใหม่อีกแล้ว ตลาดงานเปลี่ยนแปลงตลอดตามความต้องการของคนในสังคมนั่นเอง บางอาชีพก็เป็นที่ต้องการตลอด แต่บางอาชีพก็ลุ่มๆ ดอนๆ คุณต้องพิจารณาว่างานที่คุณจะทำนั้นมั่นคงแค่ไหนในระยะยาว   เช่น เด็กสมัยนี้นิยมเรียนหมอหรือกฎหมายกัน ถึงกู้เรียนแพงๆ ก็ไม่ใส่ใจ เพราะคิดว่าเป็นอาชีพที่มีโอกาสกอบโกยหาทุนคืน แต่ 2 - 3 ปีที่ผ่านมา ตลาดงานด้านกฎหมายก็ใช่ว่าจะเฟื่องฟูเหมือนแต่ก่อน ทีนี้บางคนเลยมีหนี้หัวโตตั้งแต่ยังไม่ทันทำงานเลยทีเดียว อีกตัวอย่างสุดคลาสสิคคือ "นักเขียน" หรือ "ฟรีแลนซ์" จริงอยู่ว่านี่เป็นยุคสมัยแห่งฟรีแลนซ์ แต่ก็ใช่ว่าจะมือขึ้นกันทุกคน และมีงานเข้ามาในทุกเดือน สายงานนี้ต้องอาศัยความมุ่งมั่นตั้งใจและระเบียบวินัยอย่างสูง ไม่เหมาะกับทุกคนเสมอไป กระดานความฝันคืออุปกรณ์ที่ดีเยี่ยมสำหรับการจัดระเบียบแรงบันดาลใจ มันจะช่วยให้คุณสามารถไต่เต้าไปสู่เป้าหมาย หารูปภาพมาแปะไว้บนกระดาน เลือกคำคมที่ปลุกเร้าใจและเพิ่มเติมสีสันดึงดูดใจตามต้องการ
คุณฝันอยากเป็นอะไร. พิจารณาจากงานอดิเรก. ชอบเรียนวิชาอะไรที่สุด. สมัยเรียนเก่งวิชาไหนที่สุด. ทักษะไหนของคุณโดดเด่นที่สุด. ทักษะในการติดต่อสื่อสาร. ปรึกษาคนอื่นเพิ่มเติม. สำรวจชีวิตตัวเอง. คำนึงถึงสภาพคล่องทางการเงิน. วุฒิการศึกษาคุณถึงไหม ต้องเรียนอะไรเพิ่มหรือเปล่า. พิจารณากลับไปศึกษาต่อ. ศึกษารายละเอียดเพิ่มเติม. คว้าโอกาสใกล้ตัว. เงินเดือนพอใช้หรือเปล่า. งานนั้นมั่นคงแค่ไหน. จัดทำกระดานความฝัน.
https://www.wikihow.com/Choose-the-Right-Career https://www.wikihow.com/Choose-the-Right-Career https://www.wikihow.com/Choose-the-Right-Career https://www.wikihow.com/Choose-the-Right-Career
Evaluating Your Interests Assessing Your Skills Considering Your Current State Contemplating Your Future